Ex-Hotel Colombia

Ex-Hotel Colombia ta un anterior cinema y hotel na Oranjestad, Aruba. E tabata e prome hotel di Aruba. Desde 1998 ta uza e hotel y e edificio na banda como stadhuis di Oranjestad anexo sede di e Registro Civil y Censo di Aruba. Historia di Aruba, Former Hotel Colombia E edificionan den e compleho tin balor monumental historico.

 Historia 
E edificio, cu ta consisti di dos piso, a keda construi na 1918 pa Nadi Henriquez, y un aña despues esaki a habri como cinema den aire liber. Na 1922 el a troca e edificio cu Eduardo de Veer, kende a converti esaki den un pension. Monumentenfonds Aruba, Hotel Colombia

Na 1925 Eloy Arends a cumpra e edificio, probablemente uzando esaki como consulado y residencia di e consul di Venezuela. Despues a habri Hotel Colombia como prome hotel di Aruba. Aruba, Aruba Walking Tours: Explore a Side of Aruba You’ve Never Seen Before, 10 november 2016 Na 1953 e imprenta Excelsior a establece den e piso abou.

Na 1986 Jesus Eloy Arends a bende Hotel Colombia y e edificio na banda na gobierno bou condicion cu ambos edificio lo wordo restaura. E hotel a bay atras y tabata wordo uza pa chollernan. Na 1993 el a keda destrui pa candela.

Dia 17 di februari 1997 a cuminsa cu renovacion di Hotel Colombia, y a conecta e dos edificio pa sirbi como stadhuis di Oranjestad. Apertura di e stadhuis a tuma lugar dia 3 di april 1998. Desde 1999  Fondo di Monumento Aruba ta doño di e edificionan.

 Galeria 

 Mira tambe 
 Stadhuis di Oranjestad
 Lista di monumento na Aruba

 Literatura 
 Olga van der Klooster & Michel Bakker, Bouwen op de Wind: Architectuur en Cultuur van Aruba, Stichting Libri Antilliani (2007), pag. 238-239.

Category:Aruba
Aruba